ভয়ংকর সুন্দর
ভয়ংকর সুন্দর অনিমেষ আইচ পরিচালিত ২০১৭ সালের বাংলাদেশী নাট্য চলচ্চিত্র। এটি অনিমেষ আইচ পরিচালিত দ্বিতীয় চলচ্চিত্র। গল্পকার মতি নন্দী রচিত জলের ঘূর্ণি ও বকবক শব্দ গল্প অবলম্বনে ছবিটির চিত্রনাট্য ও সংলাপ লিখেছেন অনিমেষ আইচ। ছবিতে প্রধান দুই চরিত্রে অভিনয় করেছেন আশনা হাবিব ভাবনা এবং পরমব্রত চট্টোপাধ্যায়। এটি ভাবনা অভিনীত প্রথম চলচ্চিত্র। এছাড়া এই ছবিতে প্রথমবারের মত বাংলাদেশী চলচ্চিত্রে অভিনয় করেন, যদিও তার অভিনীত ভুবন মাঝি এর পূর্বে মুক্তি পায়। অন্যান্য পার্শ্বচরিত্রে অভিনয় করেছেন সৈয়দ হাসান ইমাম, খায়রুল আলম সবুজ, লুৎফর রহমান জর্জ, ফারহানা মিঠু, ফারুক আহমেদ প্রমুখ। ভয়ংকর সুন্দর চলচ্চিত্রটি ২০১৭ সালের ৪ আগস্ট বাংলাদেশে মুক্তি পায়। অনিমেষ আইচ পরিচালিত এই ছবিটি ৭ অক্টোবর ২০১৭ সালে সিঙ্গাপুরের জাতীয় গ্রন্থাগারের সিনেমা হলে প্রদর্শণের জন্য মনোনিত হয়।